Hyvä ystävä! Tervetuloa Eläimet opettavat -sarjaan!
Näissä ohjelmissa olen puhunut -
eläinten ihmeellisistä ominaisuuksista, -
jotka paljastavat niiden tekijän nerouden.
Tavoitteena on myös opettaa sinua ajattelemaan itse -
ja arvioimaan huolellisesti kaikki esitettävät väitteet.
Vain tällä tavalla tiede voi mennä eteenpäin.
Lääkärinä olen hyvin tarkka siitä, -
että väitteiden tulee perustua tieteelliseen tutkimukseen.
Sillä tarkoitan sitä, että jos jotakin väitetään, -
niin se pitää pystyä toistamaan - myös tarvittaessa laboratoriossa.
Usein esitetään tässä ateistisessa maailmassa väitteitä, -
jotka perustuvat tarinoiden kertomiseen.
On huolellisesti erotettava tarinat tosiasioista.
Tarinat ovat alkuperätarinoita, joita ei voi toistaa -
eikä tieteellisesti todistaa oikeiksi. Ne ovat vain tarinoita.
On myös asioita, jotka voidaan todistaa tieteellisesti.
Tässä vaaditaan suurta tarkkuutta. Tässä näet kamppailee -
ateistinen jumalaton maailmankuva Luojan kanssa.
On hyvä oppia pitämään valetieteen tutka päällä, -
joka katselee maailmaa. Näin pystyt itse diagnosoimaan, -
mikä on tarinointia ja mikä on toistettavaa tiedettä.
Painotan sitä, että tiede on meidän ystävämme, -
koska tieteellinen tutkimus osoittaa, -
että se, mitä Jumala meille Raamatussa kertoo, -
ne maailmanhistorian raamit, se on totta.
Tämä on hyvin tärkeä asia ja ihan viime vuosina varmistunut.
Tämä evoluutiouskon ihmemaailma on semmoinen, -
että et sitä ehkä heti huomaa, mutta siellä määrätään, -
mitä saa uskoa, mitä saa tutkia ja mitä saa julkaista.
Jos julkaiset tutkimuksen luonnon nerokkaasta suunnittelusta -
ja väität sitä suunnitelluksi, voit saada potkut tutkimuslaitoksesta -
tai joudut joka tapauksessa syrjityksi.
Sinua pilkataan ja sinulle nauretaan, mutta ei se mitään, -
koska olet kuitenkin tieteen puolella -
ja pystyt tieteellisesti osoittamaan ko. väitteiden onttouden.
Tämän ohjelmasarjan periaate on osoittaa Luojan nerokas suunnittelu -
ja myös se, kuinka valetiede sieltä kaivetaan esiin.
Professori Matti Leisola on Suomessa merkittävä tiedemies, -
joka kirjoitti kirjan Evoluutiouskon ihmemaassa.
Hän kuvaa aika hauskasti siinä mainiossa kirjassaan -
tätä evoluutiota, kuinka sitä ylistetään -
ja kerrotaan sen pystyvän ihan mihin tahansa.
Siteeraan pienen otteen prof. Matti Leisolan kirjasta.
Professori Leisola on koko uransa tehnyt työtä -
tieteellisen valheen paljastamiseksi.
Leisolan mukaan evoluutio siis on tämmöistä.
Nyt siteeraan häntä: -
"Evoluutio on hidasta ja asteittaista, -
paitsi silloin, kun se tapahtuu nopeasti.
Se on dynaamista ja luo valtavia muutoksia ajan saatossa, -
paitsi silloin, kun se säilyttää kaiken ennallaan vuosimiljoonia.
Evoluutio selittää sekä äärimmäisen monimutkaisuuden -
että elegantin yksinkertaisuuden.
Se kertoo, kuinka linnut oppivat lentämään, -
mutta myös, kuinka linnut menettivät lentotaitonsa.
Evoluutio teki gepardeista nopeita ja kilpikonnista hitaita.
Joistakin otuksista se teki suuria ja toisista pieniä, -
joistakin upeita ilmestyksiä, -
toisista taas ikävystyttävän harmaita.
Evoluutio pakotti kalat kävelemään -
ja patisti toisia eläimiä takaisin mereen uimaan.
Evoluutio tuottaa uusia rakenteita, -
paitsi silloin, kun se säilyttää samoja eri kehityslinjoissa.
Se tuottaa upeasti säädeltyjä rakenteita, -
paitsi silloin, kun se tuottaa epäonnistuneita tekeleitä.
Evoluutio on suuntaa vailla ja sattumanvaraista, -
paitsi silloin, kun se etenee tietyn tavoitteen suuntaan.
Evoluution hallitsema elämä on julmaa olemassaolon taistelua, -
paitsi silloin, kun toisen hyvä asetetaan oman edun edelle.
Evoluutio selittää hyvän ja pahan, rakkauden ja vihan, -
uskonnon ja ateismin.
Tämä onnistuu jatkuvasti kasvavan aputeorioiden armeijan avulla.
Evoluutio on teorian keksijöiden ykköspropellipää.
Mitä tämä oletuksia laukova neropatti lopulta saa aikaan?
Se selittää kaiken, muttei selitä mitään hyvin."
Näin siis professori Leisola näkee evoluution.
Sehän on teoria, jota pidetään totuutena.
Heti, kun sanotaan, että evoluutio on totuus, niin muista, -
että sillä sekunnilla se lakkaa olemasta tiedettä.
Tieteessä ei näet voi koskaan sanoa, että tämä on totuus.
Tiede on vain tutkimusmenetelmä, joka osoittaa ns. totuuksien -
muuttuvan ja tarkentuvan. Ei tiede ole pahasta. Se on hyvä asia, -
mutta ei voi sanoa tieteellisesti, että jokin on totuus.
Se on filosofiaa. Ei se ole mitään tiedettä.
Siinä diagnostinen humpuukitutka välähtää punaista.
Sinun täytyy oppia erottamaan jyvät akanoista.
Huomaat kyllä, että sinulle tarjotaan filosofista ateistista tarinaa.
Kun sitä kyllin monta kertaa toistetaan, -
niin valitettavasti se muuttuu totuudeksi.
Muista, että jos väitetään, että evoluutio on totta, -
niin samalla sekunnilla se ei ole enää tiedettä vaan filosofiaa -
eli aatteellista ateismia.
Otan esimerkkejä Luojan mykistävän nerokkaasta suunnittelusta.
Luulen, että Luojalla on ollut huumorintajuakin näissä, -
Hän on tehnyt mainioita laitteita, -
joille ateistit saavat yrittää keksiä selityksiä.
Otetaan vaikka pommittaja- kuoriainen.
Ajattele nyt itse, mistähän se on peräisin.
Pommittajakuoriainen (Brachinus crepitans) on -
noin 1 cm:n mittainen sinivihreä kovakuoriainen.
Uhattaessa se laukaisee peräpäästään -
kiehuvan kuuman, syövyttävän kaasu- pilven, ja samalla kuuluu pamaus.
Pamahtava räjähdysaine on hydro- kinonin ja vetyperoksidin sekoitus.
Puolustusaseen tarkoitus on harhauttaa vihollista.
Näitä pommittajia on Keski- Euroopassa ja Pohjois-Amerikassa, -
mutta se on ainakin kerran ajautunut maihin Suomen Hankoniemelläkin.
Kyseessä on eräänlainen kaasutur- biini, joka syöksee kuumaa kaasua.
Siinä vesiliukoinen hydrokinoni ja vetyperoksidi reagoivat -
katalaasi- ja peroksidaasi- entsyymien vauhdittamina.
Näin syntyvä liuos kuumenee aina kiehumispisteeseen asti.
Liuos kaasuuntuu muutamassa millisekunnissa, -
ja kuoriainen ruiskuttaa hyökkääjän päälle -
tätä kiehuvan kuumaa kaasuseosta.
Se ruiskuttaa suuttimella, jossa on käännettävä ohjain.
Suihkun voi näin suunnata tarkasti.
Suutin on monipuolinen. Sillä voi tähdätä eteenpäin -
kuoriaisen selän yli tai vatsapuolen ali.
Suuttimen liikkuvuus on peräti 270 astetta.
Pommittajakuoriaisen kaasuturbiini on saanut tutkijat tutkimaan, -
voisiko ko. elimen tekniikkaa kopioida ihmisen suunnittelemiin laitteisiin.
Etuja olisivat nopea ruiskutus ja suihkun pitkä ulottuvuus.
Kaasuturbiinien kehitystyö voisi hyötyä tästä.
Tämä huipputekninen ruiskutus- mekanismi on näet hyvin tehokas.
Se voi laukaista kuuman latauksen 300 kertaa pidemmälle -
kuin mitä sen palokammion läpimitta on, joka on vain 1 mm.
Lähtöaineet on varastoitu säiliöihin.
Niiden vesiliuosten väkevyydet ovat tarkasti 25 % hydrokinonin osalta -
ja 10 % vetyperoksidin osalta.
Lisäksi tarvitaan palokammio entsyymien vauhdittamalle reaktiolle.
Ensin lähtöainesäiliöitä puristetaan asianomaisilla lihaksilla.
Tällöin lähtöaineseokset siirtyvät venttiilien kautta palokammioon.
Huomaa tarkat suunnitellut yksityiskohdat ja ajattele itse, -
voisiko tällainen syntyä sattumalta.
Kun lähtöaineseokset ovat palokammiossa, -
reaktiota vauhdittavat entsyymit tulevat mukaan kammioseinän läpi -
ulkopuolen erityisistä rauhasista.
Näin syntyy hyvin nopea turboahdettu reaktio.
Katalaasi hajottaa vetyperoksidin vedeksi ja vapaaksi hapeksi.
Peroksidaasi hapettaa hydrokinonin, ja samalla vapautuu lämpöä.
Kuoriainen ruiskuttaa kuumaa kaasua 0,1-0,5 milligrammaa/kerta.
Lihakset säätelevät kokoon puristettavien säiliöiden tyhjenemistä.
Palokammion seinämät ovat jäykät.
Ruiskutus kestää keskim. 11,9 millisekuntia.
Ruiskutussarja on keskim. 7 ruiskutusta.
Sarjat on tauotettu sopivasti, jotta kuoriainen ei kuumene liikaa.
Vähän kuin vesijäähdytteinen konekivääri.
Pommittajakuoriainen voi ruiskuttaa 500 kertaa/sek.
Suihkuavan kaasun nopeus voi olla lähes 20 m/sek.
Suihku voi ulottua 30 cm:n päähän.
Suutinjärjestelmä on laitteen tärkein osa.
Kammion pakokaasut purkautuvat suuttimen putkien kautta.
Tutkimus paljasti, että kammiota lähinnä olevan suutinputken päässä -
on joustava kalvo, joka toimii erinomaisena paineventtiilinä.
Venttiili estää kuuman kaasun purkautumisen suuttimen läpi.
Se avautuu vasta, kun palokammioon on kehittynyt tietty paine.
Tästä ilmeni, että ruiskutusta säätelee -
palokammiossa syntyvän kaasun räjähdysten sarja.
No, evolutionistit varmaan sepittävät kannattajilleen -
tarinan pommittajakuoriaisten kaasuturbiinien evoluutiosta.
Näitä kuoriaisia tunnetaan 500 eri lajia.
No, montako kertaa kaasuturbiini mahtoi kehittyä, -
ja montako keskeneräistä prototyyppiä räjähti vahingossa?
Kysymyksiä kannattaa esittää ja miettiä, mistä tämä on peräisin.
Ole kriittinen. Katso yksityiskohdat. Vaadi selitys.
Silloin olet oikealla tiellä. Kiitos, kun olit mukana!
Tekstitys: Tuula-Riitta Virrankare